A Nemzeti Felsőoktatási Ösztöndíj beadására vonatkozó eljárási szabályok a Szent István Egyetem Gazdaság- és Társadalomtudományi Karán:

1. A pályázatot 1 példányban kell leadni a www. gtk.szie hu honlapon a Hírek felületen közzétett határidő pontos betartásával (általában péntek vagy hétfő 12.00 óra, a más telephelyen tanuló hallgatóinknak, amennyiben nem személyesen adják le, ez a tértivevényes postai feladás időpontjának határideje).

Hiánypótlásra a leadási határidőt követően öt munkanap áll rendelkezésre.

1. A pályázatnak tartalmaznia kell:

* az emberi erőforrás miniszternek írott kérelmező levelet,
* A pályázati lapot (letölthető a www. gtk.szie hu honlapon a Hírek felületen közzétett pályázati kiírásnál),
* a pályázó előző két aktív lezárt félévi tanulmányi eredményének a Tanulmányi Titkársag által hitelesített index-másolatát vagy Neptun kivonatát,
* a hallgató nyelvismeretének hivatalos igazolásának Tanulmányi Titkárság által hitelesített másolatát,
* a szakmai és tudományos tevékenységek rövid ismertetését a referenciát nyújtó személy ajánlásával,
  + a szakmai és tudományos publikációk rövid ismertetését, megjelenésük idejét és helyét, valamint első lapjának másolatát, a hallgató által végzett egyéb tevékenységek ismertetését, igazolását.

1. Az elbíráláskor figyelembe veendő szempontok és az adható pontszámok:
2. Tanulmányi eredmény

* 4,50-től 1 pont *A tanulmányi eredmény 2 tizedesjegyig*
* 4,55-től 2 pont *számolandó ki, mindig lefelé kerekítve.*
* 4,60-tól 3 pont
* 4,65-től 4 pont
* 4,70-től 5 pont
* 4,75-től 6 pont
* 4,80-tól 7 pont
* 4,85-től 8 pont
* 4,90-től 9 pont
* 4.95-től 10 pont
* 5,00 11 pont

Idegennyelv-ismeret

* + középfokú „C" nyelvvizsgánként 2 pont
* felsőfokú „C" nyelvvizsgánként 3 pont

A szakmai nyelvvizsgákra +1 pont jár. Azonos nyelvből csak egy (a legtöbb pontot hozó) pontszám jár.

1. Szakmai tevékenység

* Kutatási tevékenység max. 2 pont
* OTDK, TDK részvétel, helyezés max. 2 pont
* Publikációk, előadások max. 2 pont
* Pályamunkák, dolgozatok max. 1 pont
* Egyéb szakmai, ill. tanulmányi versenyek max. 1 pont
* Egyéb kiemelkedő szakmai tevékenység max. 1 pont
* Oktatáshoz kapcsolódó tevékenység max. 1 pont

1. d) Közéleti tevékenység

* Hallgatói közéleti tevékenység (AISEC, hallgatói önkormányzat, kollégiumi tisztség, rendezvények szervezése stb.) max. 1 pont
* Egyéb kiemelkedő társadalmi, szociális, kulturális tevékenység max. 1 pont
* Aktív, eredményes, ill. kiemelkedő sporttevékenység max. 1 pont

Plusz pont adható annak a pályázónak, aki a többi, azonos időszakban pályázó hallgatóhoz képest kiemelkedő tevékenységet tud bemutatni.

Az összegyűjthető pontszámok: max. 24 + nyelvvizsgákra kapott pontok + a többi pályázóhoz képest kiemelkedő tevékenységre kapott pontok.

A pályázatban közölt adatokat hivatalosan igazoltatni kell! Az adatok valódiságáért a hallgató felel.

Minden, a pályázati lapon szereplő adatot mellékelt bizonylattal kell igazolni, különben pont nem adható érte (pl. HÖK keretein belül végzett közéleti tevékenységet a kari HÖK vezetővel; sporttevékenységet pl. a szakosztály vezetőjével; a publikációt a folyóirat előlapjával, tartalomjegyzékével, vagy a cikk másolatával stb).

Gödöllő, 2018. május 7.

.

Dr. Ugrósdy György

dékánhelyettes